open-index/open-wikipedia-markdown huggingface dataset:
אבן טין

**אבן טין** היא סלע משקע שהגרגירים הבונים אותו קטנים מגרגירי אבן החול וגדולים יותר מגרגירי סלעי החרסית.

## תיאור
אבן טין היא סלע משקע קלאסטי. כפי ששמו מרמז הוא בנוי בעיקר (למעלה משני שלישים) מגרגירי טין, המוגדרים כגרגרים שגודלם בין 1/16 מ"מ (0.063 מ"מ) ל-1/256 מ"מ (0.002 מ"מ) על פי סולם ונטוורת, או בין 4 ל-8 על פי סולם פי (φ). גודל זה לא מאפשר לראות את הגרגירים בעין בלתי מזוינת, אבל ניתן לחוש בהם. אבני טין שונים בצורה משמעותית מאבני חול בשל הנקבוביות הקטנות יותר שלהם והנטייה שלהם להכיל כמות משמעותית של חרסית. טעות מקובלת היא לזהות אבן טין כפצלים, אבל אין באבן טין את תכונת הפצילות והלוחות הדקים הנוצרים ממנה האופייניים לפצלים. אבני טין יכולות להכיל תרכיזים. השיכוב באבני טין נוטה לעבור בליה בזוויות שאינן קשורות לשיכוב ועקב כך קשה לראות בעין בלתי מזוינת את השכבות המרכיבות את הסלע. סלע טין נוצר לרוב בסביבה צחיחה למחצה ומורכב בעיקר מקוורץ ופצלת השדה, ובנוסף, תחמוצות ברזל, כלוריט, אלומינה ואשלג. מינרלים אלו מקנים לסלע גוון כהה: אפור עד שחור או חום. תפוצת סלע אבן הטין היא עולמית, אבל הוא נפוץ בעיקר באזורים טרופיים.

אבן בוץ או פצלים הם סוגי סלעים שהכילו במקור בוץ, חומר שבו יש הן טין והן חרסית. אבני טין נבדלות משני סוגי סלעים אלו בכך שהן מכילות בעיקר טין ולא חרסית.

## תהליכים
סלעי הטין מתפוררים במגוון של תהליכים פיזיקליים המפרקים גבישי קוורץ בגודל של גרגרי חול קטנים מתוך הסלעים. תהליכים אלה כוללים בליה כימית של סלע ורגוליט ובליה מכנית כגון:
*קפיאה-הפשרה – הסודקת את הסלע עם התרחבות מים בשלבי קפיאה.
*צמיחת גבישי מלח – יצירת סדקים עם צמיחתם של גבישי מלח שנותרו לאחר התאדות מים בתמיסה מלוחה.
*סחיפה – יצירת תזוזת של סלעים או גרגרים בהם באמצעות זרמי מים, רוח, תנועת קרחונים או כבידה.
*סחיפה – צירוף של בליה, הובלה ושיקוע.
לאחר בליה מוסעים הגרגרים על ידי זרמי מים בנחלים ושוקעים באגמים, בשפכי נהרות ובחופים, או שהם מוסעים כאבק וחוברים לחרסית ולגיר ליצירת לס.

תחת לחץ וחום עוברים אבני הטין התמרה והופכים ללווחה או לגנייס.

## קישורים חיצוניים

* What Is Siltstone?
* Folk, R.L., 1965, ''Petrology of sedimentary rocks''
* 

## הערות שוליים

קטגוריה:סלעים
קטגוריה:סלעי משקע
האגן

**האגן** הוא שם משפחה ושם פרטי ממקור גרמני (Hagen).

קטגוריה:שמות משפחה גרמניים
שידורי AM

ממוזער|סקאלה של מכשיר רדיו, הכוללת בתוכה את תחום שידורי ה-AM (מסומן ב-M)|400px
**שידורי AM** הם שימוש בתחום מסוים של תדרי רדיו מתוך הספקטרום האלקטרומגנטי לשידורי רדיו של מרחקים ארוכים.
אפנון השידורים בתחום זה הוא לרוב אפנון משרעת (Amplitude Modulation) ומכאן מגיע שמו המקובל של התחום. כינוי נוסף לתחום הוא MW (Medium Waves - גלים בינוניים), והוא מתייחס לאורך הגל של אות השידור.

במרבית האזורים בעולם, התדרים הנכללים בתחום זה הם בין 531 ל–1,611 קילוהרץ (kHz) עם מרווח של  בין התחנות, אך ביבשות אמריקה (אזור 2 של ITU) התחם הוגדל לתדרים שבין 540 ל-1610kHz ולמרווח של  בין התחנות. באזור זה של ITU הוקצה גם תחום ה-AM המורחב בתדרים שבין 1610 ל-1700kHz, והשימוש בו קיים גם מחוץ ליבשות אמריקה.

על פי רוב, השידורים בתחום זה מבוצעים במונו. עם זאת, קיימות מספר תחנות בעולם אשר משדרות בשיטות AM-סטריאו, אך לא קיים תקן אחיד ונפוץ לשידורים בשיטה זו.

החסרון של תחום שידור זה הוא רוחב הסרט הנמוך, הן לתחום כולו, והן לתחנות המשדרות בו. היתרון בתחום הוא השימוש בגלי רדיו אשר מאבדים את עוצמתם במרחק רב יותר, בהשוואה לתחום ה-FM ותחומים גבוהים יותר. שיטת השידור DRM30 מיועדת לתת מענה לחסרונות אלו, תוך שימוש ביתרונות התחום, ולאפשר שידור דיגיטלי בתחום זה ובתחומים נוספים מתחת ל-30 מה״צ.

קטגוריה:רדיו: טכנולוגיה
עלי חסנה

ממוזער|שמאל
**עלי חסנה** (בערבית: **علي حسنا**) (31 באוקטובר 1892 - ?) היה משפטן ערבי שכיהן כשופט בארץ ישראל בתקופת המנדט הבריטי. ישב בדין בבית המשפט לפשעים חמורים, כאחד מהרכב ארבעת השופטים במשפט רצח ארלוזורוב. לאחר הקמת מדינת ישראל היה שר המשפטים בממשלת כל פלסטין ולאחר מכן שר המשפטים בממלכת ירדן.

## חייו
עלי חסנה נולד בירושלים בשנת 1892. בצעירותו שירת במשטרת המנדט. בשנת 1919 היה פקיד במחלקה שטיפלה בהעברת רכוש השלטון לידי ממשלת המנדט. בשנת 1920 נתמנה לתובע בבית המשפט בשכם, ובשנת 1921 נתמנה למשרת שופט שלום בשכם. בשנת 1924 הועלה לדרגת שופט מחוזי והחל לכהן בבית המשפט המחוזי בחיפה. במאי 1931 הוא הועבר לבית המשפט המחוזי בשכם.

בספטמבר 1933, בתקופת ראשית ההתיישבות בעמק חפר (שנקרא אז בשמו הערבי "ואדי חווארת"), דן השופט חסנה במשפטו של חבר קיבוץ עין החורש שהועמד לדין באשמת פציעת רועה צאן ערבי שרעה את צאנו בשדות הקיבוץ. השופט חסנה זיכה את הנאשם בפוסקו כי "לשומר הייתה זכות להשתמש ברובהו להגנת הרכוש שנמסר לשמירתו".

ביוני 1934 היה בהרכב שהרשיע את אבו ג'ילדה וגזר עליו ועל שותפו עונש מוות. באותה תקופה נכלל עלי חסנה בהרכב של ארבעת השופטים במשפט רצח ארלוזורוב שהתנהל בבית המשפט לפשעים חמורים בירושלים. הכללתו של שופט ערבי בהרכב הייתה למורת רוחו של אב"א אחימאיר, מי שהיה חשוד בהסתה לרצח, ישב שנה במעצר, ואז הוחלט שלא להעמידו לדין באשמת רצח, אך הוא הועמד לדין כמקים הארגון "ברית הבריונים", ונדון לשנה וחצי של מאסר בפועל. בספרו "המשפט" כתב:
::"עלי חסנה היה טיפוס של אפנדי, כולו נימוסין מלבר, אך שבע כפול שבע תאוות בו מלגו. הוא ישב בריחוק מה מנשיא בית הדין ועובדה "גאוגרפית" זו הפגינה אף היא את רגש הלא-אכפתיות שפעם בלב השופט הערבי. משפט זה – עניינם של ה"אינגליז" וה"יאהוד", ומה לו כי יתערב...נקל היה לקבוע, כי גם אם תהא לו דעה משלו, לא יאבה להגיע לכלל התנגשות עם האנגלים ולא יצא לריב את ריבם של ה"יאהוד".

בתום המשפט, שהתמשך כעשרה חודשים והסתיים ב-8 ביולי 1934. הורשע אברהם סטבסקי ברצח וצבי רוזנבלט זוכה. הרשעתו של סטבסקי הייתה ברוב דעות של השופטים קורי, פלאנקט וחסנה, כאשר השופט ולירו, בדעת מיעוט, סבר שיש לזכותו. על סטבסקי הוטל עונש מוות. סטבסקי הגיש ערעור על פסק-הדין לבית המשפט העליון המנדטורי שזיכה אותו על בסיס דיני הראיות שנהגו בארץ ישראל המנדטורית (אך לא בבריטניה עצמה), שלפיהם אין להרשיע אדם ברצח על סמך עד ראייה אחד בלבד.

באותה תקופה עבר חסנה לבית המשפט המחוזי בירושלים.

בתקופת מלחמת העולם השנייה היה עלי חסנה חבר המועצה המוסלמית העליונה והיו לו גם קשרים הדוקים עם האמיר עבדאללה.

לקראת סיום המנדט הבריטי נתמנה עלי חסנה החל מ-1 בדצמבר 1947 לנשיא בפועל של בית המשפט המחוזי בירושלים, תפקיד שהיה שמור עד אז לבריטים בלבד. בפברואר 1948 עבר לכהן כנשיא בית המשפט המחוזי בחיפה. היה זה תפקידו האחרון בארץ ישראל.

עם הקמת מדינת ישראל עבר עלי חסנא לעזה ונתמנה לשר המשפטים בממשלת כל פלסטין. לאחר זמן לא רב עבר לממלכת ירדן בה כיהן כשר המשפטים במספר ממשלות. בשנת 1952 הוא שימש גם כממלא מקום נשיא בית משפט העליון ומשנת 1956 שימש כשר המשפטים ושר הרווחה.

## לקריאה נוספת

* 'Hasna, All,' in: *The Near and Middle East Who's Who*, 1947, p. 118.


## קישורים חיצוניים
*

## הערות שוליים

קטגוריה:שופטים בתקופת המנדט הבריטי
קטגוריה:החברה הערבית בארץ ישראל המנדטורית: אישים
קטגוריה:רצח חיים ארלוזורוב
קטגוריה:שרי ממשלת ירדן
קטגוריה:עורכי דין ארץ-ישראלים
סנט גאלן (כדורגל)

שמאל|ממוזער|300px|האצטדיון הביתי
**מועדון כדורגל סנט גאלן** הוא מועדון כדורגל מהעיר סנט גאלן שבקנטון סנט גאלן בשווייץ. המועדון משחק בליגת העל השווייצרית. בשנת 2008 המועדון עבר לשחק באצטדיון החדש.

המועדון נוסד בשנת 1879 והוא מועדון הכדורגל הוותיק ביותר בשווייץ. המועדון זכה בשתי אליפויות ובגביע השווייצרי פעם אחת והגיע לגמר הגביע 4 פעמים נוספות. כמו כן, זכה בגביע הליגה השווייצרית פעם אחת.

## היסטוריה
בשנת 1945 העפיל לראשונה לגמר הגביע השווייצרי והפסיד לקבוצת יאנג בויז ברן. בשנת 1969 זכה בפעם היחידה בגביע השווייצרי לאחר ניצחון במשחק הגמר על קבוצת AC בלינצונה. בעונת 1969/1970 שיחק לראשונה במפעלים האירופאיים במסגרת גביע אירופה למחזיקות גביע. בסיבוב הראשון ניצח את קבוצת בולדקלובן פרם מדנמרק. בשמינית הגמר הפסיד לקבוצת לבסקי סופיה מבולגריה והודח מהטורניר.

בשנת 1977 הגיע לגמר הגביע השווייצרי והפסיד לקבוצת יאנג בויז ברן. בשנת 1978 זכה בפעם היחידה בגביע הליגה השווייצרית לאחר ניצחון במשחק הגמר על קבוצת גראסהופרס ציריך. בשנת 1982 הגיע לגמר גביע הליגה השווייצרית והפסיד לקבוצת אראו.

בעונת 1982/1983 סיים במקום השלישי בליגה ובעונת 1983/1984 שיחק לראשונה בגביע אופ"א. בסיבוב הראשון הפסיד לקבוצת רדניצ'קי ניש מסרביה והודח מהטורניר. בעונת 1985/1984 סיים במקום הרביעי בליגה ובעונת 1986/1985 שיחק בפעם השנייה בגביע אופ"א. בסיבוב הראשון הפסיד לקבוצת אינטר מילאנו מאיטליה והודח מהטורניר.

בשנת 1998 הגיע לגמר הגביע השווייצרי והפסיד לקבוצת לוזאן. בעונת 1999/2000 זכה באליפות שווייץ ובעונת 2000/2001 המועדון שיחק בפעם הראשונה בליגת האלופות. בסיבוב המוקדמות השלישי הפסיד לקבוצת גלאטסראיי מטורקיה ועבר לשחק בגביע אופ"א. בסיבוב הראשון ניצח את קבוצת צ'לסי מאנגליה. בסיבוב השני הפסיד לקבוצת קלאב ברוז' מבלגיה והודח מהטורניר.

בעונת 2001/2000 סיים במקום השני בליגה ובעונת 2002/2001 שיחק בגביע אופ"א. בסיבוב המוקדמות ניצח את קבוצת פליסטר ממקדוניה. בסיבוב הראשון ניצח את קבוצת סטיאווה בוקרשט מרומניה. בסיבוב השני הפסיד לקבוצת פרייבורג מגרמניה והודח מהטורניר.

בעונת 2013/2012 סיים במקום השלישי בליגה ובעונת 2014/2013 שיחק בליגה האירופית. בשלב הפלייאוף ניצח את קבוצת ספרטק מוסקבה מרוסיה והעפיל לשלב הבתים. בשלב הבתים הוגרל לבית הכולל את הקבוצות ולנסיה, סוונסי סיטי וקובאן קרסנודאר, וסיים את הבית במקום האחרון והודח מהטורניר.

## תארים
* **[[ליגת העל השווייצרית|אליפות שווייץ]] (2):**
** (1904, 2000)
* **[[הגביע השווייצרי]] (1):**
** (1969)
* **גביע הליגה השווייצרית (1):**
** (1978)

## הישגים באירופה
* **[[גביע אירופה למחזיקות גביע]]**:
** שמינית גמר (1): 1969/1970

## שחקנים בולטים
*  איבן דל סנטו
*  טרנקילו ברנטה
*  אורס פישר
*  איבן זמורנו
*  מרק זלבגר

## קישורים חיצוניים

* 

קטגוריה:קבוצות כדורגל שווייצריות
קטגוריה:קבוצות כדורגל שהוקמו ב-1879
קטגוריה:סנט גאלן (קנטון)
ערוץ הכלבים

**ערוץ הכלבים** (DOGTV) הוא ערוץ הטלוויזיה הראשון שקהל היעד שלו הוא כלבים. הערוץ הושק בארצות הברית בפברואר 2012.

ב-15 בינואר 2013 עלה ערוץ הכלבים במהדורה ישראלית בחברת יס באפיק 39, אך לאחר שנה נסגר. בספטמבר 2015 עלה ערוץ הכלבים בחברת HOT בערוץ 68, ובהמשך עבר לאפיק 183, ובדצמבר 2018 ערוץ זה נסגר אך ערוץ היוטיוב שלו עדיין פעיל.

מייסדי החברה היו בחלק שווה רן לוי וגיא מרטינובסקי, שהיה המנכ"ל הראשון שלה ולאחר מכך מכר את המניות שברשותו.

מטרת הערוץ לעזור למגדלי כלבים להפר את תחושות הבדידות של כלביהם בעת היעדרם.

לקראת הקמתו נבדקה תגובתם של כלבים לתכנים שונים. למשל, נמצא כי מוזיקה קלאסית היא המרגיעה ביותר בעוד מוזיקת רוק מעצבנת אותם ולמוזיקת פופ הם נותרים אדישים. עוד גילו כי רמת הריכוז של כלב לא נמשכת יותר משלוש דקות. על כן, אורך התוכניות בערוץ לא עולה על 3 דקות.

בערוץ תוכניות רבות המתחלקות לשלוש קטגוריות:
* תוכני הרגעה - מטרתם להרגיע את הכלב. התכנים בעלי מוזיקה נעימה ומרגיעה, תמונות של כלבים רובצים על הדשא, מטיילים בשדה או ביער עם הבעלים שלהם או לבדם.
* תוכני המרצה - מטרתם לייצר לכלב פעילות. במסך ניתן לראות כלבים משחקים זה עם זה, רצים בטבע ועושים פעילויות ספורטיביות.
* תוכני חשיפה - מטרתם לחשוף את הכלב לתכנים חינוכיים ולהעמיד אותו במצבי התמודדות עם פחדים הנפוצים לכלבים. כמו רעש של שואב אבק, מתוך הרצון למזער את תגובתם הקיצונית לרעשים מסוג זה.

## קישורים חיצוניים
* 

* 
* 
* 
* 
* 
* 

קטגוריה:Yes הטלוויזיה בלוויין
קטגוריה:HOT: ערוצים
קטגוריה:כלבים בתרבות
ונצל פוקס

**וֶנצֶל פוּקס** (בגרמנית: **Wenzel Fuchs**; נולד ב-19 במרץ 1963 באינסברוק) הוא קלרניתן אוסטרי.

## חייו
פוקס למד בקונסרבטוריון של אינסברוק עם ואלטר קפר (Kefer) ובאקדמיה למוסיקה של וינה עם פטר שמידל.
הוא הופיע עם האופרה הממלכתית של וינה, התזמורת הפילהרמונית של וינה, האופרה העממית של וינה ועם תזמורת הרדיו של וינה.

בגיל 19 הפך פוקס לסולן תזמורת האופרה העממית בווינה, חמש שנים מאוחר יותר לסולן תזמורת הרדיו של וינה, ומשנת 1993 שימש כנגן הקלרינט הראשון בהתזמורת הפילהרמונית של ברלין.
מאז 2008 הוא מכהן כפרופסור בבית הספר למוזיקה על שם האנס הייזלר בברלין, בנוסף הוא מחזיק בתואר פרופסור לשם כבוד מקונסרבטוריון שאנגחאי והוא מוזמן רבות להעביר כיתות אומן ביפן וברחבי העולם.

פוקס חבר בהרכב כלי הנשיפה של סולני התזמורת הפילהרמונית של ברלין, אנסמבל השמיניה של הפילהרמונית של ברלין, אנסמבל מטרופוליס ותזמורת ה"סופר וורלד"

פוקס זכה בפרס משרד המדע והאומנות האוסטרי ובמספר פרסים בתחרות הלאומית הגרמנית למוזיקאים צעירים.

## קישורים חיצוניים

קטגוריה:קלרניתנים
קטגוריה:מוזיקאים אוסטרים
קטגוריה:אוסטרים שנולדו ב-1963
בן מנחם

קטגוריה:שמות משפחה עבריים
קטגוריה:שמות משפחה פטרונימיים
קטגוריה:שמות משפחה המבוססים על השם מנחם
בלאביה

[טקסט=בואינג 737-800 של החברה מיד לאחר המראה מבן-גוריון.|ממוזער|250px|[בואינג 737-800 הנושא את הצביעה הישנה של החברה מיד לאחר המראה מנמל התעופה בן-גוריון]]
[שמאל|ממוזער|250px|[CRJ200|בומברדיה CRJ200 של החברה]]
**בלאביה** (בבלארוסית: **Белавія**) היא חברת התעופה הלאומית של בלארוס והחברה הגדולה בה, משרדי הנהלת החברה נמצאים במינסק ובסיס הפעולה המרכזי שלה הוא נמל התעופה הלאומי מינסק.

לחברה כ-17 נציגויות בכל העולם, היא חברה בארגון IATA, החברה מפעילה טיסות לכ-40 יעדים בעולם עם צי של 23 מטוסים, כמות הטסים עם החברה עולה כל שנה ובשנת 2012 החברה הובילה מעל ל-1,204,000 נוסעים.

## הסכמי שותפות קוד
נכון ליוני 2013, לחברה הסכמי שותפות קוד עם החברות הבאות:

## צי המטוסים
צי המטוסים של החברה, נכון לאוגוסט 2025:

## פעילות החברה בישראל
החל מינואר 2026, החברה מפעילה 2 טיסות שבועיות בין מינסק לתל אביב בימים ראשון וחמישי עם מטוסי בואינג 737-800, זאת לאחר שלא טסה לישראל במשך כמעט 4 שנים בשל מלחמת רוסיה אוקראינה.

## קישורים חיצוניים

* 

*  מדיה וקבצים בנושא בלאביה באתר Airliners.net

## הערות שוליים

קטגוריה:בלארוס: תחבורה
קטגוריה:חברות תעופה לאומיות
קטגוריה:אירופה: חברות תעופה
היצ'קוק (סרט)

"**היצ'קוק**", דרמה ביוגרפית על חייו של הבמאי המנוח אלפרד היצ'קוק, מבוססת בחלקה על ספרו העלילתי של סטיבן רבלו, "אלפרד היצ'קוק ומאחורי הקלעים של 'פסיכו'". הסרט יצא לאקרנים בארצות הברית ב-23 בנובמבר 2012, וברחבי העולם ב-14 בדצמבר 2012.

## תקציר העלילה
בשנת 1959, אלפרד היצ'קוק מסיים להסריט את "מזימות בינלאומיות" ומוטרד מטענות הכתבים כאילו תום ההסרטה היא אות לפרישתו מקולנוע. היצ'קוק דחה הצעות לביים להיטים קולנועיים שהצלחתם המסחרית מובטחת, כגון סרט מסדרת הסרטים של ג'יימס בונד, ומעדיף לנקוט ביוזמה לעבד את ספרו של רוברט בלוך, "פסיכו", לסרט. עיקר העלילה בסרט מספרת על מערכת היחסים בין היצ'קוק לבין רעייתו אלמה רוויל בתקופה שבה הסריטו את "פסיכו".

## הפקה
הפקת "היצ'קוק" נמשכה מ-2005. בשנת 2007 נמצא מפיץ לסרט וב-2011 נבחרו השחקנים הראשיים והתסריטאי. בשנת 2012 לוהקו שחקני המשנה ונמצא מלחין לסרט. הפסקול לסרט והסרט עצמו יצאו באותה שנה. הביקורות שיבחו את הסרט, הצלחתו בקופות הייתה בינונית והוא הופץ על גבי דיסק בלו-ריי במרץ 2013.

## ליהוק

## קבלה בציבור
"היצ'קוק" הכניס 23,570,541$ ברחבי העולם. במהלך סוף השבוע הראשון להקרנתו (שהתרחש בזמן חג ההודיה) הסרט הוקרן ב-17 בתי קולנוע וגרף בממוצע 16,924$ לכל בית קולנוע.

התגובות של המבקרים היו מעורבות. באתר Rotten Tomatoes הסרט קיבל ציון של 62% מתוך 195 ביקורות. האתר Metacritic נתן לסרט ציון של 55% מתוך 40 ביקורות.

## קישורים חיצוניים
* 

**ביקורות**
* 
* 
* 
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 2012
קטגוריה:סרטים אמריקאיים
קטגוריה:סרטים על קולנוע
קטגוריה:סרטים עם מוזיקה מאת דני אלפמן
מלחמת אביה וירבעם

**מלחמת אביה וירבעם** היא מלחמה שנערכה בין אביה בן רחבעם, מלך יהודה, לבין ירבעם בן נבט, מלך ישראל, בין השנים 911-908 לפנה"ס. חלקה העיקרי של המלחמה מתואר במקרא בספר מלכים א', ובדברי הימים ב'.

## תיאור המלחמה
בספר מלכים א' מוזכרת המלחמה בלקוניות רבה:

לעומת האזכור הדל בספר מלכים, מוקדש רובו של פרק י"ג בדברי הימים ב' לתיאור המלחמה בין שתי הממלכות. מהשתלשלות האירועים ניתן לראות כי לאחר גיוס צבאות יהודה וישראל, אשר כללו 400,000 ו-800,000 חיילים בהתאמה, פנה אביה אל ירבעם וצבאו והזהירם שלא ילחמו עמו. בנאומו, טען אביה כי מלחמה נגד יהודה היא מלחמה בה', משום שה' הוא שהעניק את המלוכה לדוד ולזרעו, ומשום שבית המקדש נמצא בממלכת יהודה ובו מקריבים לה' קרבנות, בניגוד לאנשי ממלכת ישראל, שעברו להקריב לעגלים שהקים ירבעם בבית אל ובדן. בשל כך, הזהיר את אביה את ישראל כי מלחמתם לא תוכל להצליח:

אולם ירבעם התעלם מאזהרתו של אביה והחליט לתקוף את צבא יהודה על ידי פיצול צבאו והעברת חלק מחייליו לעורף צבא יהודה, כדי שישמשו כמארב:

למרות יתרונם המספרי, נחל צבא ישראל תבוסה אדירה. תבוסה זאת, שמתוארת בדברי הימים בתור נס, הייתה מוחצת והובילה למותם של 500,000 חיילים מצבא ישראל ולכיבוש ערים ששכנו בשטח ממלכת ישראל:

יוחנן אהרוני, בספרו "אטלס כרטא לתקופת המקרא", טוען כי מלחמת אביה וירבעם היא למעשה חלק ממלחמת האחים אשר נמשכה כל ימי רחבעם, אביה ואסא מלכי יהודה, ובמקביל כל ימי בית ירבעם ובית בעשא מממלכת ישראל. עיקר הקרבות התחוללו בשטח נחלת שבט בנימין, אשר היווה מוקד לסכסוכי הגבולות בין שתי הממלכות.

## בספרות חז"ל
על אף הניצחון הנסי המתואר במקרא, בספרות חז"ל ישנה ביקורת דווקא על מעשי אביה במלחמה זו. על הפסוק המופיע בסוף תיאור המלחמה  אומר רבי שמואל בר נחמני . המדרש מונה שלושה חטאים של אביה שבגינם פקדה אותו המגפה, לפי פירוש זה. רבי יוחנן אומר כי אביה חטא בנאומו שתיאר את חטאי ממלכת ישראל, כי בכך הוא בייש את עם ישראל ברבים, ועבר על איסור אונאת דברים. ריש לקיש אומר כי בכך שאביה התייחס למרד ירבעם ברחבעם כמרד של "בני בליעל", אף על פי שאחיה השילוני היה שותף לו, הוא למעשה ביזה את אחיה השילוני. דעה נוספת מתייחסת דווקא לפעילותו של אביה לאחר הניצחון, ומבקרת את העובדה שלאחר כיבוש בית אל לא השמיד אביה את עגל הזהב שהעמיד שם ירבעם.

בנוסף לכך, מתארים חז"ל את אכזריותו של אביה שהכה בעם "מַכָּה רַבָּה", ואומרים כי פירוש הדבר הוא שאביה לא הסתפק בהריגת לוחמי ישראל אלא דאג שלא ניתן יהיה לזהות את החללים כדי שנשותיהם תשארנה עגונות.

## הערות שוליים

קטגוריה:מלחמות בתנ"ך
קטגוריה:ספר מלכים
קטגוריה:דברי הימים
נעלי פוינט

200px|שמאל|ממוזער|רקדנית בנעלי פוינט.

**נעלי פוינט** (באנגלית: **Pointe shoes**) הן נעלי בלט אשר עוזרות לרקדני ורקדניות בלט לרקוד על קצות האצבעות, ריקוד היוצר תחושה של ריחוף וקלילות.

## מבנה הנעל
לנעליים הרכב ייחודי: בקצה הקדמי של הנעל נמצאת קופסה קשיחה, אשר עוטפת ותומכת את בהונות הרקדנים. החלק הקרוב ביותר לרצפה שטוח, כך שהרקדנים יוכלו ליצור איזון הרמוני. הקופסה עשויה משכבות נייר, בד, קרטון, פלסטיק, גומי או גבס שהודבקו היטב וכאשר הדבק מתייבש הקופסה נעשית קשיחה ומותאמת לריקוד עליה.

הסוליה בנויה מחתיכת עור עבה המחוברת לנעל בדבק ומחוזקת בתפירה מסביב וזה על מנת לתת תמיכה לקרסול בזמן העמידה על קצות האצבעות.

את כל הנעל עוטף בד על מנת להסתיר אלמנטים מבניים פנימיים, לתת נראות אסתטית לנעל ולעזור להחלקה מיטבית על משטח הריקוד. הבד בדרך כלל עשוי מסאטן, ולעיתים מבד קנבס. נעלי הפוינט הן בדרך כלל בגוני לבן- בז'- וורוד בהיר.

לנעל הפוינט מחוברים שני סרטים אלסטיים ושני סרטים מסאטן הנקשרים בצורת איקס לרגל כדי לתת תמיכה מלאה ושהנעל לא תחליק החוצה. מיקום הסרטים בנעל הוא חשוב ונלקח בחשבון. יש יצרנים שתופרים את הסרטים בחלק הפנימי ויש בחלק החיצוני.

לכל אדם יש כף רגל ייחודית הכוללת אורך בוהן וצורה, קשת פנימית וחוזק אנטומי שונה ולכן ניתן להזמין נעלי פוינט במידה מותאמת אישית, וכן לבחור את הצבע וסוג הבד.

הרקדנים לעיתים מחליפים סוגים שונים של נעלי פוינט בהתאם לקטעי הריקוד השונים. במקרים אלו הכוריאוגרפיה מכתיבה את סוג הנעל הנדרשת- סגנון ריקוד עדין מותאם לנעל רכה יותר, בעוד שלסגנון אגרסיבי עם סיבובים רבים נדרשת נעל חזקה ונוקשה יותר.

הבלאי והשחיקה של הנעל גבוהים. הנזק העיקרי לנעל הוא קריעה של הבד החיצוני כתוצאה מהחיכוך התכוף, אזור השוק נקרע והקופסה הקשיחה נשחקת. הבד החיצוני הפגום אינו משפיע על ביצועי הנעל אלא בעיקר על הנראות הלא אסתטית והמקצועית. לכן נעל זו יכולה להתאים לאימונים ותרגולים.

רקדנים מקצועיים מחליפים בתדירות גבוהה - זוג חדש עלול להתבלות בהופעה אחת.

מועד תחילת העבודה בנעלי פוינט לתלמידים נקבע לאחר ביצוע הערכה של מספר גורמים: השלב הפיזיולוגי וההתפתחותי של התלמיד, יציבות שרירי הליבה, חוזק וגמישות של כף הרגל והמפרקים ותדירות השיעורים.

[ממוזער|הבלרינה [אנה פבלובה בנעלי הפוינט בציור של ולנטין סרוב, טמפרה על בד,1909.]]

## היסטוריה
הרקדנית הראשונה שרקדה עם נעלי פוינט הייתה מארי טליוני בבלט הסילפידה, עם נעליים שהכין לה אביה, פיליפו טליוני, שהיה גם כוריאוגרף והמאמן האישי שלה. נעליה היו פשוט נעלי סאטן עם סוליה מעור, ועם תפרים לחיזוק בצדדים.

במהלך השנים הנעליים התפתחו, והסוליות והקופסה של האצבעות חוזקו.

## קישורים חיצוניים

## הערות שוליים

פוינט
קטגוריה:בלט: אביזרים
רשימת שינדלר (פסקול)

**רשימת שינדלר** הוא פסקול הסרט בעל אותו שם שיצא לאקרנים בשנת 1992 על ידי סטיבן ספילברג. האלבום כולל שירים שהולחנו על ידי ג'ון ויליאמס ובוצעו בידי הכנר יצחק פרלמן, ובחלקם גם שולבה מקהלה. השיר "ירושלים של זהב" נכלל באלבום לאחר ששולב בסוף הסרט, אך בעקבות הביקורת על כך שהשיר לא קשור לשואה, שינה ספילברג את שיר הסיום בגרסה שהופצה בישראל ובחלק ממדינות אירופה לשיר "הליכה לקיסריה" ("אלי אלי"), בביצועה של נתנאלה.

האלבום זכה בפרסי האוסקר ובאפט"א של שנת 1993 בקטגוריית הפסקול המקורי הטוב ביותר, ובפרס גראמי עבור הפסקול הטוב ביותר במדיה החזותית. האלבום היה גם מועמד לפרס גלובוס הזהב.

## רשימת השירים
# Theme from Schindler's List - 4:15
# Jewish Town - 4:40
# Immolation - 4:44
# Remembrances - 4:20
# Schindler's Workforce - 9:08
# אויפן פריפעטשיק - 2:56
# I Could Have Done More - 5:52
# Auschwitz-Birkenau - 3:41
# Stolen Memories - 4:20
# Making the List - 5:11
# Give Me Your Names - 4:55
# ירושלים של זהב - 2:17
# Remembrances -  5:17
# Theme from Schindler's List - 2:59

## קישורים חיצוניים

* רשימת השירים באתר IMDb

## הערות שוליים

קטגוריה:פסקולי סרטים
קטגוריה:זוכי אוסקר: הפסקול הטוב
קטגוריה:זוכי פרס גראמי לפסקול הטוב ביותר למדיה חזותית
קטגוריה:השואה במוזיקה
קטגוריה:אלבומי חברת MCA רקורדס
שלושת הבי"תים

**שלושת הבי"תים** (מוכר גם בתור **שלושת ה-B**; במקור, בגרמנית: **drei B-en**) הוא מושג שטבע פטר קורנליוס בשנת 1854 כדי לציין את שלושת המלחינים הגדולים בהיסטוריה להשקפתו ששמותיהם מתחילים באות בי"ת: יוהאן סבסטיאן באך, לודוויג ואן בטהובן והקטור ברליוז. טביעת מושג זה באה להלל את ברליוז ולהציבו בשורה אחת עם באך ובטהובן כמלחינים הגדולים בהיסטוריה. 

מוזיקאים רבים לא הסכימו עם הכללת ברליוז יחד עם באך ובטהובן והציעו מלחינים אחרים בתור הבי"ת השלישית. ריכרד וגנר הציע פעם את אנטון ברוקנר כבי"ת השלישית, אך הצעתו לא זכתה לפופולריות. בסוף המאה ה-19 הציע המנצח הנס פון בילוב לכלול את יוהנס ברהמס כבי"ת השלישית, ומאז נתקבל ששלושת הבי"תים הם באך, בטהובן וברהמס. בילוב טען שיש קשר בין סגנון ההלחנה של שלושת הבי"תים ואף כינה את הסימפוניה הראשונה של ברהמס כ"סימפוניה העשירית של בטהובן". 

המושג משמש תדיר בדיונים על מוזיקה קלאסית כדי לתאר את עליונות המוזיקה של שלושת הבי"תים. המושג מתאר גם את שלושת המלחינים המייצגים משלוש התקופות העיקריות במוזיקה הקלאסית: באך מתקופת הבארוק, בטהובן מהתקופה הקלאסית, וברהמס מהתקופה הרומנטית.

## בתרבות
* ברצועה של "פינאטס" מ-22 בפברואר 1952, כששרודר מנגן על הפסנתר, אומר צ'ארלי בראון: "שמעת על באך, ברהמס ובטהובן, נכון? אז מעכשיו זה יהיה שוברט, שומאן ושרודר."

קטגוריה:מוזיקה קלאסית
ננה סאהיב

**דהונדו פאנט** או בשמו המוכר יותר **ננה סאהיב** (במרתית: **धोंडू पंत**; 19 במאי 1824 – יולי 1857) היה מפקד צבאי ואציל ממוצא מראטהי, אשר פיקד על כוחות מורדים במהלך המצור על קאנפור כחלק מהמרד ההודי הגדול כנגד הצבא הבריטי.

## המרד ההודי הגדול
משום שהיה בנו המאומץ של שליט האימפריה המראטהית הגולה באג'י ראו השני, הוא היה זכאי לפנסיה מהאימפריה הבריטית. בין היתר, אי הכיבוד של השלטון הבריטי לפנסיה שהגיע לו, לצד מרמור כלפי חוסר הצדק שראה בשלטון הבריטי בהודו, הובילו את סאהיב לקחת חלק במרד עם תחילתו במאי 1857.

כוחו הפוליטי בצפון הודו הוביל אותו לפיקוד על כוחות המורדים באזור קאנפור. סאהיב פיקד על כוח של כ-4,000 מורדים אשר צר על קבוצת אזרחים וחיילים בריטים במבנה מבוצר בפאתי העיר, בפיקודו של מייג'ור-גנרל יו ויילר. לאחר שלושה שבועות בהם החזיקו הבריטים מעמד, הם נכנעו לכוחות המורדים תחת התנאי שתתאפשר להם תנועה חופשית אל עבר הקווים הבריטים. הניצולים הבריטים הגיעו לגדת נהר הגנגס, כוחות המורדים ארבו להם ותקפו אותם, תוך שהם טובחים בכל הגברים. כ-200 נשים וילדים ניצלו מטבח זה והובאו למבנה בעיר כאסירים. לאחר מספר ימים גם אלו הוצאו להורג מספר שעות לפני שהגיעו הבריטים למקום לשחררם.

## לקריאה נוספת

* Raugh, Harold E. Jr., **Victorians at war, 1815-1914: Encyclopedia of British military history**, California, US, ABC-CLIO, 2004.


## קישורים חיצוניים

* 

קטגוריה:המרד ההודי הגדול: אישים
קטגוריה:ילידי 1824
קטגוריה:נפטרים ב-1859
משרד חקירות

**משרד חקירות** הוא משרד המקבל אישור מטעם משרד המשפטים - המחלקה לרישוי חוקרים פרטיים, ומעניק שרותי חקירות פרטיות ומעקבים ללקוחות פרטיים ומוסדיים אשר פונים לעזרתו.

לצורך קבלת רישיון לניהול משרד חקירות יש צורך בצבירת ותק של חמש שנים כחוקר פרטי והגשת בקשה למשרד המשפטים לקבלת רישיון משרד חקירות. 
לאחר שהוועדה לרישוי חוקרים פרטיים במשרד המשפטים תבדוק ותאשר את הבקשה יקבל המבקש אישור ורישיון לניהול משרד לחקירות פרטיות. הרישיון תקף לשנה ומתחדש מדי שנה, הרישיון נכנס לתוקף אך ורק לאחר תשלום האגרה השנתית.

במשרד החקירות יעבדו חוקרים פרטיים אשר מחזיקים ברישיון ולבעל משרד החקירות קיימת אפשרות לקבל אישור ממשרד המשפטים לאמן במשרדו מתאמן יחיד ובמקרים מסוימים מתאמן נוסף.

העיסוק בחקירות ומעקבים במסגרת משרד החקירות יבוצעו אך ורק על ידי מי שמחזיק ברישיון חוקר פרטי או על ידי מתאמן הרשום במשרד ופועל בכפוף ובפיקוחו של מאמנו - בעל משרד החקירות.

משרד חקירות יכול לקבל עבודה מכל גוף או גורם אשר פונים לעזרתו, כדרך שרות לכל, ובתנאי שהעבודה מתבצעת בכפוף לחוק.

משרדי חקירות רבים בוחרים להצטרף לגוף מייצג - "לשכת החוקרים הפרטיים", אשר פעל לכתיבה וקידום של קוד אתי אשר הוטמע ואומץ על ידי משרד המשפטים. הקוד מחייב כיום את כל העוסקים בתחום החקירות הפרטיות.

קטגוריה:חוקרים פרטיים
סופר נני

"**סופר נני"** היא תוכנית מציאות ישראלית ששודרה בערוץ 2 במסגרת שידורי קשת בין השנים 2007–2013. את התוכנית הנחתה מיכל דליות, ובה היא מסייעת למשפחות המתקשות להתמודד עם גידול הילדים וניהול חיי המשפחה. התוכנית הייתה מבוססת על תוכנית הריאליטי "Supernanny"  של ערוץ 4 הבריטי. התוכנית זכתה למדרוג (רייטינג) גבוה, אך נמתחה עליה ביקורת רבה על חשיפת הילדים ברגעים מביכים, ניצול המצב המשפחתי לחשיפה טלוויזיונית, הפרת זכותם של ילדים לפרטיות, ועל כך שלא ניתנה לילדים הזכות לסרב להשתתף בה, וזו הופקדה אך ורק בידי הוריהם.

## הסדרה המקורית
הסדרה המקורית עלתה לשידור בערוץ 4 הבריטי ביולי 2004 בכיכובה של ג'ו פרוסט, שעבדה כ-30 שנה כאומנת (באנגלית: Nanny). בעונה הראשונה צפו בכל פרק כ-5 מיליון צופים בממוצע. בעקבות הצלחת הסדרה הפורמט נמכר ל-25 מדינות ברחבי העולם שהפיקו גרסאות מקומיות, ובסך הכל שודרה ב-47 מדינות. ג'ו פרוסט עברה לככב בגרסה האמריקאית ששדורה החל מינואר 2005 ברשת ABC עד שנת 2011. במקביל הופקו עוד 5 עונות קצרות בכיכובה עבור ערוץ 4 הבריטי (עם 3 עד 6 פרקים לעונה). בעקבות הסדרה כתבה פרוסט ספר הדרכה לטיפול בילדים שזינק למקום הראשון ברשימת רבי-המכר של ה"ניו-יורק טיימס".

## הפקה ושידור בישראל
באוגוסט 2006 החלו צילומי התוכנית בישראל, בכיכובה של מיכל דליות, מנהלת בית הספר להורים של מכון אדלר, והפרק הראשון שודר ב-15 בנובמבר.

ב-2011 עלתה גרסה של התוכנית בה מיכל דליות לא נכנסה לבית המשפחות, אלא הזמינה הורים גרושים לשבת על ספה אחת בקליניקה, ומנחה אותם איך לטפל בילדים.

באוקטובר 2017 שודרה תוכנית מיוחדת בשם ה"משימה המיוחדת של סופר נני", שבה הדריכה מיכל דליות הורים איך להרחיק את הילדים מחשיפה גבוהה למסכים (משחקי מחשב, וצפייה בטלוויזיה).

## ביקורות ותלונות
באפריל 2008 יזם חבר הכנסת אריה אלדד דיון בוועדת הכנסת לזכויות הילד על הסדרה. אלדד ביקש לאסור את שידורה. במכתב ששלח כתב: "בימים בהם נלחמות רשתות הטלוויזיה על כל פיסת רייטינג, נראה כי נפרצו כל הגבולות והמטרה מקדשת את האמצעים. נראה לי כי השימוש בקטינים חסרי ישע, במטרה לחנך את הוריהם ולתת לצופים עצות, נבונות ככל שיהיו, הוא מעשה בלתי מוסרי".

באוגוסט 2010, ד"ר בועז רפפורט, מומחה לרפואת ילדים, התלונן נגד התוכנית על מקרה בו נלקח ילד משולחן ארוחת הערב בעקבות התנהגות קיצונית לבני משפחתו, ועל מקרה נוסף בו איים ילד באלימות על אביו. בתגובה מסרה שידורי קשת כי לילד שנמנעה ממנו ארוחה לא נגרם נזק בריאותי.

באוקטובר 2010, נערך שוב דיון בוועדת הכנסת לזכויות הילד, בדיון הודיע יושב ראש הרשות השנייה לטלוויזיה ולרדיו אילן אבישר שהוא מתנגד לאופן השימוש בילדים בסדרה. בעקבות הביקורת על "סופר נני", הרשות השנייה יזמה אמנה שתאסור על ילדים והורים להשתתף תוכניות מציאות ללא בחינה של גורמי מקצוע.

בספטמבר 2012, פתחה הרשות השנייה בהליך בירור לשידורי קשת, בשל חשיפת קטין שהושפל בפרק של "סופר נני", לאחר שצופים התלוננו על חשיפתו המלאה של בן 10 אשר חווה את מה שמגישת התוכנית הגדירה "השפלה".

## קישורים חיצוניים
* 

* דף הבית של "סופר נני" באתר מאקו
* ["סופר נני" באתר [גלובס]]
**ביקורות**
* 
* 
* 
* 
* 
* 
* 
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנת 2007
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:תוכניות טלוויזיה על הורות
קטגוריה:תוכניות טלוויזיה ישראליות מבוססות על פורמט בריטי
יואל שר

[ממוזער|מצבת קברו של יואל שר ב[בית הקברות סגולה]]
**יואל שָׁר** (1936 – 20 ביולי 2013) היה פסנתרן, מלחין, זמר, בדרן ושחקן ישראלי.

## ביוגרפיה
נולד בפתח תקווה בשם **יואל ויסוקר**. בני דודו הם השוערים יצחק ויעקב ויסוקר. בנעוריו רקד בלהקת המחול של יונתן כרמון.

לאחר שהשתחרר מצה"ל נסע לארצות הברית. החל להתפרסם בשנות ה-60 של המאה ה-20 כזמר-פסנתרן המשלב הומור בהופעותיו. ב-1964 נישא לג'ויס. ב-1971 חזרו לישראל עם שתי בנותיהם. כעבור שנה הקים שר את מועדון הלילה "עומר כיאם" ביפו העתיקה אותו ניהל חתנו לשעבר אורי דרזי בין השנים 1995-1998. ב-1976 הוציא אלבום בשם "יואל שר ומנגן". באלבום ביצע לראשונה את השיר "ים של דמעות", אשר התפרסם כעשור מאוחר יותר בלחן אחר בפיו של זוהר ארגוב.

שיחק בסרטי הקולנוע "שתי דפיקות לב" (1972), "יהיה טוב סלומוניקו" (1975), "מזימות בירושלים"(1976), "חמש מאות אלף שחור" (1977), "העיט" (1981), "צלילה חוזרת" ו"אדון ליאון" (1982).

כתב מוזיקה לסרט "מתנה משמיים" (1973), להצגת הילדים "קופיקו העליז" (1978) ולסרט הטלוויזיה "סוחרי גומי" (2002).

ב-1997 פרסם בהוצאת סער ספר בשם "שמעתי ראיתי כתבתי" ובו אסופת פתגמים.

נפטר בשנת 2013 ממחלת הסרטן, בה לקה לראשונה ב-1987. ארכיונו שמור במסגרת הארכיון לתולדות פתח תקווה.

שר השאיר אחריו אישה, ג'ויס, ושלושה ילדים: וסיון בנימיני-שר, מפיקה מוסיקלית, זמרת ומנצחת חבורות זמר; שרון סוקר-אסטליין, זמרת; ואלון שר, מדבב והתמודד בעונה הראשונה של The Voice ישראל.

## ספרו
* **שמעתי --- ראיתי --- כתבתי --- : משפטים ואמירות שנונות** ששמע, ליקט וקיבץ יואל שר; איורים: דין גאח, תל אביב: סער, תשנ"ח 1997.

## דיסקוגרפיה
* (International Entertainer (1965
* (1972) Yoel Sharr Plays Jerusalem Jazz (תקליטון)
* יואל שר ומנגן (1976)

## קישורים חיצוניים

* 
* 
* 

קטגוריה:פסנתרנים ישראלים
קטגוריה:מלחינים ישראלים
קטגוריה:זמרים ישראלים
קטגוריה:בדרנים ישראלים
קטגוריה:פתח תקווה: אישים
קטגוריה:פתח תקווה: מוזיקאים
קטגוריה:בוגרי בית הספר פיק"א
קטגוריה:אישים הקבורים בבית הקברות סגולה
קטגוריה:ישראלים שנולדו ב-1936
קטגוריה:ישראלים שנפטרו ב-2013
קמפוס אפל

ממוזער|שמאל|250px|הכניסה לקמפוס אפל
ממוזער|שמאל|250px|מפת הקמפוס
**קמפוס אפל** (באנגלית: **Apple Campus**) היה המטה הראשי של חברת אפל, לפני הקמת אפל פארק, אשר שניהם ממוקמים בקופרטינו שבקליפורניה. הקמפוס משתרע על שטח 32 דונם ועובדים בו כ-2,800 מעובדי החברה.

עד בניית המטה, הממוקם ברחוב Inifinte Loop 1, היו משרדי החברה פזורים בבניינים רבים ברחבי העיר. בשנת 1993 נבנה המטה החדש ותחילה הועברו אליו מחלקות המחקר והפיתוח, אך לאחר שובו של סטיב ג'ובס להנהלת החברה, בשנת 1997, הוא העביר אליו את משרדי הנהלת החברה. במתחם זה נמצאת גם "חנות המפעל" של האפל סטור.

באוגוסט 2011 הודיע סטיב ג'ובס למועצת העיר כי החברה רכשה שטחים בעיר והיא תבנה בהם קמפוס חדש. הקמפוס החדש יעוצב בצורת לולאה שלמה והוא יעטף בקירות זכוכית. כמו כן יבנה מרכז כנסים גדול שישמש את החברה באירועים ומסיבות העיתונאים שהיא עורכת. סך עלות הקמת המטה החדש הסתכמה ב-5 מיליארד דולר (המחיר התחיל משלושה מיליארד אך הייתה חריגה של שני מיליארד), והוא נפתח לעובדים באפריל 2017..

## קישורים חיצוניים

## הערות שוליים

קטגוריה:אפל
קטגוריה:קליפורניה: מבנים
קטגוריה:עמק הסיליקון
בנימין ריצ'לר

**בנימין זאב ריצ'לר** (באנגלית: **Benjamin Zeev Richler**; נולד ב-1940 במונטריאול, קנדה), חוקר ומומחה לכתבי יד עבריים, מנהל המכון לתצלומי כתבי יד עבריים בספרייה הלאומית לשעבר.

## קורות חיים
בנימין ריצ'לר נולד במונטריאול שבקנדה, בן בכור ליוסף אביגדור ושרה רבקה ריצ'לר, מצאצאי רבי יהודה ליב הלוי עד"ל.

בשנת 1956 החל ללמוד בישיבה יוניברסיטי בניו יורק וב-1960 סיים וקיבל תואר ראשון בספרות אנגלית.

לאחר סיום לימודיו נסע לראשונה לישראל והתמקם ראשית בקיבוץ שעלבים. במהלך השנים 1961–1962 לימד אנגלית במדרשית נעם בפרדס חנה.

למד ספרנות בבית הספר לספרנות של האוניברסיטה העברית בירושלים. בשנת 1963, לקראת סיום לימודיו, החל לעבוד כסטודנט במסגרת המכון לתצלומי כתבי יד עבריים.

בשנת 1964 התגייס לשירות צבאי במסגרת המח"ל (מתנדבי חוץ לארץ).

בשנת 1965 לאחר שהשלים את השירות הצבאי, חזר בנימין ריצ'לר אל המכון לתצלומי כתבי יד עבריים, הפעם כעובד מן המניין.

בשנת 1968 נשא את כרמלית רביבי (נפטרה ב-2021), ולהם נולדו שלושה ילדים.

ב-1997 מונה למנהל המכון לתצלומי כתבי יד עבריים. הוא שימש בתפקיד עד פרישתו לגמלאות ב-2008.

בשנת 2006 עבד על קטלוג כתבי היד העבריים שבספריית הקונגרס בוושינגטון, ארצות הברית.

ב-28 ביוני 2011 קיבל מר בנימין ריצ'לר תואר דוקטור לשם כבוד מאוניברסיטת בולוניה באיטליה, על תרומתו לחקר כתבי יד עבריים.

## רשימת ספריו
* **Hebrew manuscripts :a treasured legacy**, 1990
* ** Guide to Hebrew Manuscript Collections. **Jerusalem: The Israel Academy of Sciences and Humanities, 1994
* ** Catalogue of the Hebrew manuscripts in the Biblioteca Palatina Parma :specimen brochure**, 1997
* ** The Hebrew manuscripts in the Valmadonna Trust Library**, 1998
* ** Hebrew manuscripts in the Biblioteca Palatina in Parma :catalogue**, 2001
* ** Hebrew manuscripts in the Vatican Library :catalogue**, 2008
* ** Guide to Hebrew Manuscript Collections: Second, Revised Edition**. Jerusalem: The Israel Academy of Sciences and Humanities, 2014

## קישורים חיצוניים
* 
* בנימין ריצ'לר, באתר "האגודה האיטלקית למדעי היהדות" (AISG) 
* 
* קטלוג כתבי היד העבריים בספרית הוותיקן, באתר הספרייה הלאומית
* אתר מחלקת כתבי היד והמכון לתצלומי כתבי יד עבריים
* מחלקת כתבי היד והמכון לתצלומי כתבי יד עבריים, באתר הספרייה הלאומית
** היסטוריה של המכון לתצלומי כתבי יד עבריים
** פרסומים של מחלקת כתבי היד והמכון לתצלומי כתבי יד עבריים
* בנימין ריצ'לר, המכון לתצלומי כתבי-היד העבריים, בית הוועד - תשס"ג, באתר דעת 
* טקס קבלת תואר דוקטור לשם כבוד מאוניברסיטת בולוניה, איטליה (וידאו)
* הנאום שנשא בנימין ריצ'לר בעת קבלת תואר דוקטור לשם כבוד מאוניברסיטת בולוניה, איטליה. באיטלקית ובאנגלית (וידאו)
* 

קטגוריה:ספרני הספרייה הלאומית
קטגוריה:עולים בשנות ה-1960
קטגוריה:סגל מדרשית נעם
קטגוריה:ישראלים שנולדו ב-1940
ארתורו איליה

**אָרתוּרוֹ אוּמבֶרטוֹ אִיליה** (בספרדית: **Arturo Umberto Illia**; 4 באוגוסט 1900 – 18 בינואר 1983) היה נשיא ארגנטינה מ-12 באוקטובר 1963 עד 28 ביוני 1966 וחבר במפלגת האיחוד האזרחי הרדיקלי (UCR).

## ביוגרפיה
איליה נולד ב-4 באוגוסט 1900 בפרגמינו שבפרובינציית בואנוס איירס לאמה פרנצסקוני ומרטין איליה, שהיגרו לארגנטינה מחבל לומברדיה שבאיטליה.

הוא נרשם ללימודי רפואה באוניברסיטת בואנוס איירס ב-1918. באותה שנה הצטרף לתנועת רפורמה באוניברסיטאות ארגנטינה שהתחילה בעיר קורדובה והניחה את היסודות למערכת אוניברסיטאות חופשית, פתוחה וציבורית שמושפעת פחות מהכנסייה הקתולית.
במסגרת לימודי הרפואה שלו התחיל איליה לעבוד בבית החולים סן חואן דה דיוס בעיר לה פלאטה, וקיבל תואר ב-1927.

במקביל לתחילת לימודיו, ב-1918, הצטרף לתנועת האיחוד האזרחי הרדיקלי (UCR) תחת השפעת החינוך המיליטנטי הקיצוני שקיבל מאביו ומאחיו איטלו. הוא הרבה לעסוק בפוליטיקה לצד עיסוקו כרופא. ב-1929 עבר לקרוס דל אֵחֶה שבפרובינציית קורדובה, והמשיך שם בעבודתו כרופא וכן בפעילות פוליטית. ב-1935 נבחר לסנאט של הפרובינציה. במסגרת כהונתו כסנאטור פעל לחוקק חוק רפורמה אגררית. החוק עבר בסנאט המחוזי אך נדחה על ידי הקונגרס הלאומי. בנוסף, כיהן כראש ועדת האוצר והתקציב בסנאט, ומתוקף תפקידו זה קידם הקמת סכרים בפרובינציה.

בבחירות שהתקיימו במרץ 1940 נבחר איליה לסגנו של מושל קורדובה, סנטיאגו דל קסטיו. הוא החזיק בתפקיד זה עד שפדרו רמירס תפס את השלטון בארגנטינה בהפיכה, והדיח אותו.

בין השנים 1948–1952 כיהן איליה בבית הנבחרים הארגנטינאי שנשלט על ידי המפלגה הפרוניסטית והיה פעיל בוועדת הרפואה וההגיינה ובוועדת העבודות ציבוריות.

## בחירות וכהונה

לאחר תקופה של אי-יציבות פוליטית בין השנים 1963-1955 שבה כיהנו בארגנטינה חמישה נשיאים שונים, נבחר איליה לנשיאות בבחירות דמוקרטיות בראש מפלגת ה-UCR. כנשיא, איליה הסיר את המגבלות האנטי-פרוניסטיות שהציב הצבא ב-1955.

### חייו האישיים
ב-15 בפברואר 1939 נישא איליה לסילביה אלווירה מארטורל. הוא היה אב לאֶמה סילביה, למרטין ארתורו וללאנדרו איפוליטו. בנו מרטין איליה נבחר לקונגרס ב-1995 וכיהן בו עד מותו ב-1999.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:נשיאי ארגנטינה
קטגוריה:רופאים ארגנטינאים
קטגוריה:חברי הקונגרס הלאומי הארגנטינאי
קטגוריה:אישים הקבורים בבית הקברות לה רקולטה
קטגוריה:בוגרי אוניברסיטת בואנוס איירס
קטגוריה:ארגנטינאים שנולדו ב-1900
קטגוריה:ארגנטינאים שנפטרו ב-1983
איתן ארז

**איתן ארז** (נולד ב-27 באוגוסט 1955) הוא עורך דין ישראלי בתחומי המשפט המסחרי, הליטיגציה המסחרית, שוק ההון וניירות ערך. ארז זכה לפרסום בפעולותיו כמפרק חברות או כונס נכסים בתיקים מפורסמים, ובהם, קואופרטיב התובלה שלב, הכח מכבי רמת גן, קלת אפיקים, קלרין טבריה, אברהם גינדי בע"מ, אלי רייפמן, קבוצת ברנוביץ, רחל סייג-סופר, ניק לוין, ערן מזרחי, ענבל אור ועוד.

## ביוגרפיה
איתן ארז נולד בתל אביב, לאב אגרונום ואם עובדת סוציאלית. בילדותו שהה שנתיים באיראן ולאחר מכן התגורר בחולון ושיחק כדורגל בקבוצת הנערים של הפועל חולון. בוגר תיכון קוגל חולון. שירת בצה"ל ביחידה קרבית בכוחות הנ"מ .
סיים את לימודיו באוניברסיטת תל אביב בשנת 1980. בין השנים 1981–1987, עבד במשרד עורכי דין קוסובסקי-שחור ושות'.

בשנת 1987 מונה כמפרק חברת הבניה של אברהם גינדי.

במהלך הקריירה שלו ניהל עשרות מפעלים ועסקים ובנה כאלף דירות מגורים. השלים בניית מלון מגדלי המלכים בטבריה ובו 256 יחידות דיור. מונה לתפקיד המפרק של אגודת שער אפרים שנקלעה לחובות של 100 מיליון ש"ח.

עומד בראש משרד עורכי דין איתן ש. ארז ושות' המתמחה בתיקים אזרחיים, שוק ההון (הנפקות, מיזוגים, ורכישות) ובתיקי חדלות פירעון.

במשפטים שניהל נוצרו תקדימים משפטיים רבים כגון: אפשרות לדרוש פינוי בבקשה למתן הוראות בתיק פירוק, חיוב מפרק חברה לשלם אגרת בית משפט, תשלום פיצויי פיטורים לכדורגלן מקצועני, אפשרות לעקל כרטיס שחקן של ספורטאי, מאסר פושט רגל בגין המרית צו בית משפט ועוד.
בין השנים 2002-2001 עמד בראש העמותה לסיוע לנפגעי הפיגוע בדולפינריום. בין השנים 2003-1999 כיהן כחבר הוועדה לאישור מינויים בחברות ממשלתיות. בין השנים 2007-2002 שימש כיו"ר הוועדה המארגנת של הכנס השנתי של לשכת עורכי הדין באילת.
בין השנים 2007–2015 כיהן בתפקיד סגן ראש לשכת עורכי הדין בישראל. באפריל 2013 הוביל מאבק ציבורי-חברתי נגד מחיקת חוב של 150 מיליון ₪ של איש העסקים נוחי דנקנר לבל"ל, והצליח במאבקו זה. עו״ד ארז נודע בייצוגם של כ-740 קורבנות נוכל הפונזי הישראלי מייק בן ארי, ובייצוג מאות קורבנת בפרשת קריסת חברת סלייס גמל.

כתב את הספר "פרקליט וג'נטלמן – כיצד להצליח בעריכת דין ולהישאר אדם הגון" (הוצאת "גלובס", 2013 .הוצאה שנייה 2015 קונטנטו דה סמריק) ואת הספר ״שעת מעילה – המדריך המלא להתגוננות ממעשי מרמה ועקיצות״ בהוצאת כנרת, זמורה דביר. מתגורר בשכונת כוכב הצפון בתל אביב ואב ל-3 בנים ובת.

כיהן עד 2018 כיו"ר פורום נגד מירמה (Anti-fraud forum) בארגון Insol-europe ארגון בינלאומי של עו"ד בכל אירופה. משמש כיום כדירקטור בחברה הכלכלית של לשכת עורכי הדין.

במאי 2017 ייסד את תנועת "יושרה לישראל" (ע"ר), שמטרותיה העיקריות: לרסק את השחיתות במדינת ישראל, העלאת המודעות בדבר טוהר המידות במדינה דמוקרטית, שינוי חקיקה וצמצום הביורוקרטיה, הגנה וסיוע לחושפי שחיתויות, חינוך בני נוער כנגד השחיתות.

## קישורים חיצוניים

* אתר הבית של "איתן ש. ארז ושות' עורכי-דין"
* 
* 
* ראיון בתוכנית לילה כלכלי בערוץ 10 (דקות 12-17).
* 
* 
* 
* 

## הערות שוליים

קטגוריה:עורכי דין ישראלים
קטגוריה:בוגרי תיכון קוגל
קטגוריה:בוגרי אוניברסיטת תל אביב: משפטים
קטגוריה:ישראלים שנולדו ב-1955
אליפות אירופה בכדורגל נשים 1993

**אליפות אירופה בכדורגל נשים 1993**, הידועה גם בשם **יורו הנשים 1993**, היא אליפות אירופה בכדורגל נשים החמישית שארגנה אופ"א. הטורניר נערך באיטליה מ-29 ביוני עד ה-4 ביולי 1993. אף על פי שנבחרה כמארחת, לא העפילה איטליה באופן אוטומטי לטורניר, אלא נאלצה להשתתף עם יתר הנבחרות במשחקי המוקדמות שהחלו בספטמבר 1991. ארבע הנבחרות הטובות ביותר במשחקי המוקדמות העפילו למשחקי הנוקאאוט שנערכו באיטליה.

במשחק הגמר נפגשו נורווגיה (בפעם הרביעית ברציפות) ואיטליה - בפעם הראשונה בתולדותיה. בסיום המשחק, ניצחה נורווגיה את האיטלקיות 0-1 משער ניצחון של בירטה הגסטאד, וזכתה בתואר בפעם השנייה אי פעם. סוזן מקנזי הדנית, שכבשה צמד שערים במשחק על המקום השלישי נגד גרמניה, סיימה כמלכת השערים של הטורניר. האגה רייסה - שהובילה את נורווגיה לזכייה בטורניר, קיבלה את פרס השחקנית המצטיינת. 

עד 2017, זו הייתה אליפות אירופה האחרונה בה לא זכתה נבחרת גרמניה.

## שלב הנוק-אאוט

### חצי הגמר

### המשחק על המקום השלישי

### הגמר

## קישורים חיצוניים
* האתר הרשמי של אליפות אירופה 1993

קטגוריה:אליפויות אירופה בכדורגל נשים
קטגוריה:תחרויות כדורגל ב-1993
קטגוריה:תחרויות כדורגל באיטליה
תיק (חידה)

**תיק** (ביפנית: **バッグ**, נקראת גם **'מכלאה**' או **'מערה**') היא סוג של חידת היגיון שפורסמה על ידי ההוצאה לאור ניקולי.

## חוקים
ממוזער|250px|שמאל|דוגמה לטבלת '''תיק''' לא פתורה

המשחק מתבצע על טבלה של תאים, לרוב מקוקווים, כאשר בחלק מהתאים נמצא מספר.
המטרה היא לצייר לולאה יחידה ורציפה לאורך קווי הטבלה, אשר כוללת את כל המספרים בטבלה בתוכה. בנוסף, כל מספר מציין את סך כל התאים "הנראים" מתאו במאונך או במאוזן, כולל התא של המספר עצמו, לפני פגישה עם הלולאה (כלומר, תאים אשר נמצאים מעבר לגבול הלולאה ביחס לתא מסוים, לא נספרים, אף על פי שהם יכולים להיות אף הם בתוך הלולאה.). לדוגמה, לתא עם המספר 2 יהיה סמוך תא אחד הגובל בצדו האחר עם קיר הלולאה. במילים אחרות, אם נתייחס ללולאה כאל קיר, כל מספר יציין את מספר התאים שניתן לראות מתאו במאונך או במאוזן כולל עצמו.

## שיטות פתרון

המקום הקל ביותר להתחיל עמו הוא מציאת "תא מרבי" או "תא מקסימום"; תא זה, הוא תא עם מספר שיכול להיות ממומש במשחק רק אם הקירות נמצאים במרחק המרבי האפשרי. לדוגמה, בטבלה של 10X10 שעוד לא החלו בפתרונה, תא עם המספר 19 הוא "תא מקסימום", מאחר שכל עוד ארבעת הקירות לא יהיו בקצה הטבלה, מספר התאים הנראים מתא זה לא יהיה מספיק. לאחר התקדמות מעטה במשחק, ניתן למצוא "תא מזערי" או "תא מינימום", שבו כל עוד הקירות לא יהיו במרחק מינימלי ממנו המספר בתא לא ימומש.
שיטות פתרון רבות למשחק זה דומות לאלו של המשחק קורומסו, כמו שבין החוקים של משחקים אלו יש דמיון רב. הבדל ראוי לציון בין המשחקים הוא השימוש בלולאה כחלק מהפתרון, בניגוד לתאים מושחרים.
ממוזער|250px|שמאל|דוגמה לטבלת '''תיק''' פתורה

## ראו גם
* רשימת החידות של ניקולי
* סודוקו
* קאקורו

## קישורים חיצוניים

* הדף של ניקולי על ''תיק''.
* Better Know a Corral - תיאור של שיטות פתרון.
* חידות ''תיק'' הן בעיות NP שלמות 
* דף הסבר על ''תיק'', רובו בגרמנית.
## הערות שוליים

קטגוריה:תשבצי מספרים
קטגוריה:בעיות NP-שלמות
קטגוריה:שעשועי מתמטיקה
קטגוריה:משחקי חשיבה
טוויה אלקטרונית

שמאל|ממוזער|250px|תיאור סכמתי של תהליך הטוויה האלקטרונית
**טוויה אלקטרונית** (באנגלית: **Electrospinning**) היא טכנולוגיה לטוויית סיבים מחומרים שונים כגון פולימרים, חומרים מרוכבים וחומרים קרמים. הטוויה נעשית על ידי הפעלת מתח חשמלי גבוה בין נוזל בעל צמיגות גבוהה אשר נמצא בקצה מחט, לבין מצע מוארק. הטיפה בקצה המחט נמשכת בכיוון קווי השדה והנוזל מקבל צורה של חרוט טיילור. כאשר המתח גבוה מספיק, הכוח על הטיפה בקצה גבוה דיו על מנת להתגבר על מתח הפנים של הנוזל וסילון דק פורץ ממנו. הממס מתנדף והסילון מתהווה לסיב. על ידי שינוי פרמטרים שונים בזמן יצירת הסיבים, כמו מתח חשמלי, ניתן לייצר סיבים בעלי תכונות שונות. 

בטכנולוגיה זו ניתן לייצר סיבים בעלי יחס שטח פנים לנפח גדול מאוד (יחס זה גדול עד פי 100 מהיחס בסיבים המיוצרים בשיטות אחרות), יתרון זה מקנה לסיבים גמישות גבוהה בשטח הפנים ותכונות מכניות שלא ניתן להשיג בטוויה רגילה.

## ראו גם
* ננו-סיב

## קישורים חיצוניים

## הערות שוליים

קטגוריה:ננוטכנולוגיה
קטגוריה:טוויה
פיל פיש

**פיליפ פואסון** (באנגלית: **Phillipe Poisson**), שידוע בשם **פיל פיש** (**Phil Fish**), הוא מעצב ומתכנת משחקי וידאו שידוע בעיקר בזכות עבודתו על המשחק העצמאי FEZ, שהופץ בידי החברה שבבעלותו Polytron Corporation. בנוסף, פיש לקח חלק בסרט הדוקומנטרי Indie Game: The Movie, שהציג את חייהם של מספר מפתחים עצמאיים במהלך הפיתוח של שלושה מהמשחקים העצמאיים הגדולים שיצאו: Super Meat Boy ,FEZ ו-Braid.

ב-27 ביולי 2013, פיש הודיע דרך חשבון הטוויטר ודרך אתר האינטרנט שלו ש-FEZ II מבוטל ושהוא פורש מפיתוח משחקים. הסיבה לכך היא סכסוך שהיה לו עם מרקוס ביר בתוכניתו באתר GameTrailers.

## קישורים חיצוניים

* האתר הרשמי של חברת Polytron Corporation
* האתר הרשמי של המשחק FEZ

קטגוריה:מתכנתים קנדים
קטגוריה:מעצבי משחקים
קטגוריה:קנדים שנולדו ב-1984
ליגת העל הנורווגית לנשים

**ליגת העל הנורווגית לנשים** (בנורווגית: **Toppserien**) היא ליגת כדורגל הנשים הבכירה בנורווגיה, הנחשבת לאחת הליגות הטובות בעולם. הליגה הוקמה על ידי התאחדות הכדורגל הנורווגית בשנת 1984, והיא מבוססת ברובה על המודל של הליגה לגברים. הליגה מורכבת מ-12 קבוצות, כאשר האלופה בכל עונה מעפילה לליגת האלופות, האחרונה נושרת לליגה הראשונה והלפני-אחרונה משחקת בשני משחקי נוק אאוט על הזכות להישאר בליגה. כל עונה מתחילה באזור חודש אפריל ומסתיימת באוקטובר.

## מבנה והיסטוריה
ליגת העל הנורווגית לנשים הוקמה בשנת 1984 על ידי התאחדות הכדורגל הנורווגית. כיום בליגה משתתפות 12 קבוצות המקיימות ביניהן שני מפגשים, אחד בכל סיבוב, האחד בבית והשני בחוץ, ובסך הכל משחקות 22 משחקים בעונה סדירה. בסוף העונה הקבוצה שסיימה במקום האחרון (12) יורדת לליגת המשנה, ואילו הקבוצה שסיימה במקום הלפני-אחרון (11) משחקת שני משחקים נגד הסגנית בליגה המשנה והמפסידה ביניהן יורדת.

## קישורים חיצוניים
* 
*הליגה באתר אופ"א

קטגוריה:נורווגיה: כדורגל
קטגוריה:תחרויות כדורגל בנורווגיה
קטגוריה:ליגות כדורגל לנשים
קטגוריה:נורווגיה: ספורט נשים
פלומאזניל

**פלומאזניל** (באנגלית **Flumazenil**; ידוע גם בשם - flumazepil, פלומאזפיל) הוא תרופה שניתנת במטרה לנטרל השפעות אשר מקורן בחומרים ממשפחת הבנזודיאזפינים (באנגלית Benzodiazepine). התכשיר ניתן בדרך כלל באמצעות הזרקה תוך ורידית (intravenous)https://www.ncbi.nlm.nih.gov/books/NBK470180/#:~:text=Mechanism%20of%20Action-,Flumazenil%20is%20a%20benzodiazepine%20antagonist.,of%20benzodiazepines%20to%20benzodiazepine%20receptors.
## היסטוריה
תרופה זו הוצגה לראשונה בשנת 1987 על ידי הופמן לה רוש תחת השם המסחרי Anexate, אבל אושר על ידי ה-FDA רק ב-20 בדצמבר 1991.

לפני מספר שנים נעשו ניסויים ובדיקות לפיתוח תכשיר פלומאזניל הניתן דרך הפה, אך היו לכך תופעות לוואי מרובות ואופן ספיגתו בדרך זו לא הייתה יעילה ועל כן המחקר ננטש.

ישנם סיבוכים רבים שיש לקחת בחשבון בעת שימוש בטיפול האקוטי על פי ההגדרה. הוא כבר נמצא יעיל במינון יתר של תרופות ותכשירים משפרי שינה שאינם בנזודיאזפינים, כלומר Zolpidem וגם zaleplon.

פלומאזניל נמצא יעיל בהפחתת ישנוניות מוגזמות תוך שיפור ערנות ביסוד ההיפרסומניה (hypersomnias), כגון היפרסומניה (hypersomnia) אידיופטית.

ישנן עדויות כי פלומאזניל יעיל לנסיגה ממושכת של בנזודיאזפינים (או תסמונת שלאחר נסיגת נזודיאזפינים) עם תוצאות מבטיחות, אם כי דרושים מחקרים גדולים יותר עם מרווחי מינון רגילים נוספים כדי לאשר זאת. כמו כן, היו כמה מחקרים החוקרים את ההשפעה של התרופה בהפחתת סובלנות בנזודיאזפינים, שאופיינו בתוצאות מבטיחות. בקשירה לקולטני בנזודיאזפינים, פלומאזניל יכול לאפס את רגישות הקולטנים. הוא משחזר את הקולטן למצב זיקתי טרום תרופתי שלו. כמו כן, נעשה שימוש באנצפלופתיה של הכבד, אם כי התוצאות היו מעורבות.

תחילתה של פעולת הפלומאזניל מהירה ובדרך כלל השפעות נראות בתוך דקה עד שתי דקות. אפקט השיא נראה בטווח של שש עד עשר דקות. המינון המומלץ למבוגרים הוא 200 מיקרוגרם כל 1–2 דקות, עד שההשפעה באה לידי ביטוי, למקסימום של 3 מ"ג לשעה.

## לקריאה נוספת
* 
* 

## קישורים חיצוניים

קטגוריה:תרכובות אורגניות
קטגוריה:אנטידוטים
קטגוריה:תרופות לפי א'-ב'
דרך כפרית (חידה)

ממוזער|200px|שמאל|טבלת דרך כפרית לא פתורה**דרך כפרית** (ביפנית: **カントリーロード** הגייה יפנית של "Country Road") היא סוג של חידת היגיון שפורסמה על ידי ההוצאה לאור ניקולי.

## חוקים
הטבלה המרובעת מחולקת ל"חדרים" בעלי צורות שונות; חלק מחדרים אלו מכילים מספר. המטרה היא לצבוע לולאה סגורה בטבלה, אשר נכנסת ויוצאת מכל חדר פעם אחת בלבד. בחדר עם מספר, בתוך הלולאה חייבים להיות משבצות כמספר המופיע בחדר (בחדר בלי מספר יכול להיות כל מספר של משבצות בתוך הלולאה). בנוסף, אסור שמשבצות שאינן בשימוש לצורך ציור הלולאה וסמוכות אחת לשנייה במאונך או במאוזן, יהיו בחדרים שונים.
ממוזער|200px|שמאל|טבלת דרך כפרית פתורה

## ראו גם
* רשימת החידות של ניקולי

## קישורים חיצוניים

*האתר של ניקולי

קטגוריה:חידות
קטגוריה:משחקי חשיבה
קטגוריה:שעשועי מתמטיקה
קטגוריה:תשבצי מספרים
חבר את הנקודות

שמאל|ממוזער|350px|חידת חבר את הנקודות פתורה חלקית
**חבר את הנקודות** (ביפנית: **点つなぎ**), מוכרת גם כ**נקודה לנקודה**, היא סוג של חידה הכוללת סדרה של נקודות ממוספרות. כאשר מציירים קו המחבר בין הנקודות, נגלה תרשים של חפץ או עצם כלשהו. המשחק מיועד בעיקרו לילדים. השימוש במספרים יכול להיות מוחלף באותיות או בסמלים אחרים.

בשיח בין אנשים בוגרים, משתמשים בביטוי "לחבר את הנקודות" כמטפורה לתיאור יכולת (או אי יכולת) לקשר רעיון אחד עם רעיון אחר, לראות את ה"תמונה הגדולה", או למצוא תכונה בולטת בתוך מידע רב.

ראובן פוירשטיין מציג את החיבור בין נקודות ככלי הראשון בהתפתחות קוגניטיבית.

## ראו גם
* מבחן בניית מסלול
* רשימת החידות של ניקולי

## קישורים חיצוניים

## הערות שוליים

קטגוריה:חידות
אהרון קשלס

**אהרון קשלס** (נולד ב-16 באפריל 1976) הוא במאי ותסריטאי ישראלי.

## ביוגרפיה
קשלס נולד ביפו וגדל בבת ים. שירת בחיל המודיעין. למד תואר ראשון בחוג לקולנוע וטלוויזיה באוניברסיטת תל אביב. בהמשך עבד כמרצה בחוג. למד תואר שני בתוכנית הרב תחומית לאמנויות של אוניברסיטת תל אביב.

## קריירה
שימש כמבקר קולנוע עבור ynet, רייטינג וגלובס, והפעיל את בלוג הקולנוע פיראנה קארינה.

בשנת 2010 יצא לאקרנים סרט הבכורה שלו – "כלבת" – אותו כתב וביים ביחד עם נבות פפושדו. בשנת 2013 יצא סרטם המשותף השני – "מי מפחד מהזאב הרע". בשנת 2014 יצר הצמד סרט קצר בשם "F is for Falling" במסגרת אנתולוגיית האימה הבינלאומית "ABCs of Death 2".

בנובמבר 2017 פורסם באתר האינטרנט ynet שפפושדו וקשלס עובדים יחד על 3 סרטים נוספים: "We are All Monsters", "אמבולנס" ו"היו זמנים בפלשתינה".

קשלס עבד על סרט הפעולה הבינלאומי "מילקשייק אבק שריפה" יחד עם נבות פפושדו. הסרט נרכש בידי שתי חברות בינלאומיות מובילות: סטודיו קאנל ו-The Picture Company. במאי 2019 פורסם שקשלס עזב את הפרויקט. הסרט יצא לקולנוע ולשירותי צפייה ביתית ביולי 2021.

בשנת 2021 ביים, כתב והפיק את סרטו הראשון בארצות הברית, "דרומית לגן עדן", מותחן פשע רומנטי בכיכובם של אוונג'לין לילי וג'ייסון סודייקיס.

### חיים אישיים
בפברואר 2014 נישא ללילך סונין. לזוג אין ילדים.

## קישורים חיצוניים

* פיראנה קארינה, בלוג הקולנוע של אהרון קשלס

## הערות שוליים

קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:מבקרי קולנוע ישראלים
קטגוריה:בוגרי אוניברסיטת תל אביב: קולנוע וטלוויזיה
קטגוריה:אל-הוריים ישראלים
קטגוריה:ישראלים שנולדו ב-1976
נבות פפושדו

**נבות פפושדו** (נולד ב-4 במרץ 1980) הוא במאי קולנוע ותסריטאי ישראלי, בוגר החוג לקולנוע וטלוויזיה באוניברסיטת תל אביב.
## קריירה
בשנת 2010 יצא לאקרנים סרט הבכורה שלו - "כלבת" - אותו כתב וביים ביחד עם אהרון קשלס. בשנת 2013 יצא סרטם המשותף השני - "מי מפחד מהזאב הרע". בשנת 2014 יצר הצמד סרט קצר בשם "F is for Falling" במסגרת אנתולוגיית האימה הבינלאומית "ABCs of Death 2".

בנובמבר 2017 פורסם ב-ynet שפפושדו וקשלס עובדים יחד על 3 סרטים נוספים: "We are All Monsters", "אמבולנס" ו-"היו זמנים בפלשתינה".

בשנת 2019, החל בהפקת סרט הפעולה האמריקאי "מילקשייק אבק שרפה". בתחילה היה אמור פפושדו לביים גם את הסרט הזה בשיתוף אהרון קשלס, אבל מאוחר יותר פורסם כי קשלס פרש מהפרויקט. הסרט נרכש בידי שתי חברות בינלאומיות מובילות: סטודיו קאנל ו-The Picture Company. הצילומים נערכו בברלין במהלך יוני-אוגוסט 2019, בהשתתפות השחקניות קארן גילאן, לנה הידי, אנג'לה באסט, מישל יאו, והשחקן פול ג'יאמטי. הסרט יצא לבתי הקולנוע בחודש יולי 2021.

בשנת 2021 לקח חלק בכתיבת התסריט והפקת הסרט "דרומית לגן עדן", הפקה אמריקאית בכיבובם של אוונג'לין לילי וג'ייסון סודייקיס שביים אהרון קשלס.

## קישורים חיצוניים

## הערות שוליים

קטגוריה:במאי קולנוע ישראלים
קטגוריה:תסריטאי קולנוע אמריקאים
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1980